டி. ஆர். ரகுநாத்

டி. ஆர். ரகுநாத் (T. R. Raghunath, திமாச்சிபுரம் ராஜகோபால் ரகுநாத், 16 சூலை 1912 – 2 சனவரி 1990) தென்னிந்தியத் திரைப்பட இயக்குநரும், திரைக்கதை எழுத்தாளரும் ஆவார். கிட்டத்தட்ட 30 திரைப்படங்களை இவர் இயக்கியுள்ளார். இவர் இயக்குநர் ராஜா சந்திரசேகரின் தம்பி ஆவார்.

 வாழ்க்கைக் குறிப்பு 
ரகுநாத் 1935 ஆம் ஆண்டில் ஞானசௌந்தரி திரைப்படத்தில் துணை இயக்குநராகப் பணியாற்றினார். சிறினிவாசா சினிடோனுக்காக 1936 இல் தாரா சசாங்கம் திரைப்படத்தில் ஒலிப்பதிவாளராகப் பணியாற்றினார். அதே ஆண்டில் கிழட்டு மாப்பிள்ளை திரைப்படம் மூலம் இயக்குநராக அறிமுகமானார். 1940களில் ம. கோ. இராமச்சந்திரன் இவரது சில திரைப்படங்களில் சிறு வேடங்களில் தோன்றி நடித்தார். 1960 இல் ம. கோ. இராமச்சந்திரன் நடித்த ராஜா தேசிங்கு திரைப்படத்தை இயக்கினார். கண்ணகி (1942) திரைப்படத்தில் டி. ஆர். ரகுநாத் நடனக் காட்சியை அமைத்திருந்தார். இத்திரைப்படத்தில் மாதவியாக நடித்த எம். எஸ். சரோஜாவைக் காதலித்து திருமணம் புரிந்து கொண்டார்.

ரகுநாத் பின்னர் கற்பகம் கலையகத்தில் தொழில்நுட்ப ஆலோசகராகப் பணியாற்றினார், அதன் பிறகு அவர் இந்தியத் திரைப்படப் பிரிவின் மதராசுக் கிளையின் தலைவராக நியமிக்கப்பட்டார்.

 இயக்கிய திரைப்படங்கள் 
 ஆண்டு  திரைப்படம்  தயாரிப்பு 1936  கிழட்டு மாப்பிள்ளை  சீனிவாசா சினிட்டோன் 1939  ஜோதி  ஜோதி பிக்சர்சு 1941  வேதவதி (சீதா ஜனனம்)  சியாமளா பிக்சர்சு 1942  தமிழறியும் பெருமாள்  உமா பிக்சர்சு 1944  மகாமாயா  யுப்பிட்டர் பிக்சர்சு பிரபாவதி  கிருஷ்ணா பிக்சர்சு 1946  அர்த்தநாரி  கலைவாணி பிலிம்சுமதராசு யுனைட்டட் ஆர்ட்டிசுட்டு கார்ப்பரேசன் 1947  உதயணன் வாசவதத்தா  உமா பிக்சர்சு 1951  வனசுந்தரி  கிருஷ்ணா பிக்சர்சு சிங்காரி  நேசனல் புரொடக்சன்சு 1952  மாப்பிள்ளை  நேசனல் புரொடக்சன்சு 1954  விளையாட்டு பொம்மை  சிறீ சுகுமாரன் புரொடக்சன்சு 1955  கணவனே கண்கண்ட தெய்வம்  நாராயணன் கம்பனி மகேஸ்வரி  மாடர்ன் தியேட்டர்ஸ் 1956  மர்ம வீரன்  மெகுபூப் கலையகம் 1957  அலாவுதீனும் அற்புத விளக்கும்  ஜெய் சக்தி பிக்சர்சு ராணி லலிதாங்கி  டி. என். ஆர். புரொடக்சன்சு யார் பையன்  விஜயா பிலிம்சு 1958 கன்னியின் சபதம்  யுப்பிட்டர் பிக்சர்சு மாங்கல்ய பாக்கியம்  கிருஷ்ணா பிக்சர்சு 1959  வண்ணக்கிளி  மாடர்ன் தியேட்டர்ஸ் 1960  அன்புக்கோர் அண்ணி  பிலிம் சென்டர் ராஜா தேசிங்கு  கிருஷ்ணா பிக்சர்சு 1961  மருதநாட்டு வீரன்  சிறீ கணேசு பிரசாத் மூவீசு 1962  கவிதா  மாடர்ன் தியேட்டர்ஸ் விக்ரமாதித்தன்  ஜெயபாரத் புரொடக்சன்சு 1971  லோரா நீயேவிதே (மலையாளம்)  எக்செல் புரொடக்சன்சு திருமகள்  கோவிந்தராஜா பிலிம்சு 1972  மாப்பிள்ளை அழைப்பு  1974  அங்கதாட்டு (மலையாளம்)  அசீம் கம்பனி

திரைக்கதைகள்
 ஆண்டு  திரைப்படம்  தயாரிப்பு 1942  தமிழறியும் பெருமாள்  உமா பிக்சர்சு 1955  உலகம் பலவிதம் (திரைக்கதை)  நேசனல் புரொடக்சன்சு

 மேற்கோள்கள் 

 உசாத்துணைகள் 



 வெளி இணைப்புகள் 

பகுப்பு:1912 பிறப்புகள்
பகுப்பு:1990 இறப்புகள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:மலையாளத் திரைப்பட இயக்குநர்கள்